CELEX: 52006PC0564
Language: fi
Date: 2006-10-12
Title: Ehdotus: neuvoston asetus, yhteisön rahoitustuesta Irlannin kansainväliselle rahastolle (2007–2010) {SEK(2006) 1227}

Tärkeä oikeudellinen huomautus

|

52006PC0564

	[pic] | EUROOPAN YHTEISÖJEN KOMISSIO |Bryssel 12.10.2006KOM(2006) 564 lopullinen2006/0194 (CNS)Ehdotus:NEUVOSTON ASETUS,yhteisön rahoitustuesta Irlannin kansainväliselle rahastolle (2007–2010)(komission esittämä) {SEK(2006) 1227}PERUSTELUTIrlannin kansainvälinen rahasto, jäljempänä ’rahasto’, perustettiin vuonna 1986 Ison-Britannian ja Irlannin välillä 15 päivänä marraskuuta 1985 tehdyn sopimuksen 10 artiklan a kohdan täytäntöönpanoa varten. Kyseisen kohdan mukaan molemmat hallitukset tekevät yhteistyötä edistääkseen taloudellista ja sosiaalista kehitystä Irlannin molemmissa osissa niillä alueilla, jotka ovat eniten kärsineet viime vuosien epävakaiden olojen seurauksista, sekä harkitsevat mahdollisuutta kansainvälisen tuen takaamiseksi tälle työlle.Rahaston tavoitteena on taloudellisen ja sosiaalisen kehityksen edistäminen sekä kansallismielisten ja unionistien välisten yhteyksien, vuoropuhelun ja sovinnon rohkaiseminen kaikkialla Irlannissa*.Yhdysvaltojen ja muiden maiden alkuun antaman rahoitustuen jälkeen Euroopan yhteisö, joka pitää rahaston tavoitteita omien tavoitteidensa mukaisina, halusi antaa käytännön tukea aloitteelle. Se on osallistunut rahastoon vuodesta 1989. EY:n rahoitus on nykyään noin 48 prosenttia rahastolle vuosittain osoitetuista varoista ja 40 prosenttia kaikista tähän mennessä myönnetyistä varoista. Komissiota on vuoden 1989 alusta edustanut tarkkailija kaikissa rahaston hallintoneuvoston kokouksissa.Poliittinen tilanne alueella on muuttunut vuosien kuluessa: vuonna 1994 tärkeimmät puolisotilaalliset joukot julistivat tulitaukoja. Huhtikuussa 1998 Belfastin ”pitkäperjantain-sopimuksessa” sovittiin rauhanprosessin poliittisesta ratkaisusta, johon kuului vallan siirtäminen vuoden 1999 lopussa perustetuille Pohjois-Irlannin maakuntahallitukselle ja täytäntöönpanokomitealle. Turvallisuuteen liittyviä välikohtauksia, joihin liittyy uskonnollisten ryhmien liikehdintää, esiintyy kuitenkin vielä paljon, ja psykologinen ja fyysinen juopa kahden pääyhteisön välillä on suurentumassa. Pohjois-Irlannin maakuntahallituksen toiminta on nyt keskeytyksissä, mikä on osoitus alueen rauhanprosessia koskevista uhkista ja epävarmuudesta.Tätä taustaa vasten rauhaa ja sovintoa ruohonjuuritasolla edistävä taloudellinen ja sosiaalinen kehitys on pitkän aikavälin prosessi. Tähän tavoitteeseen pääsyä edistävänä välineenä rahasto täydentää toimia, joita toteutetaan Pohjois-Irlannin ja Irlannin rajakreivikuntien rauhaa ja sovintoa koskevissa EU:n ohjelmissa (Peace I vuosina 1995–1999, Peace II vuosina 2000–2006 ja Peace III vuosina 2007–2013).Kansainvälistä tukea ei kuitenkaan voida pitää nykyisellä tasolla loputtomiin, ja kansainvälinen rahasto on sen vuoksi tarkistanut vuonna 2005 rakenteitaan ja ensisijaisia toiminta-alueitaan määritelläkseen tehtävänsä tosiasiallisen tilanteen perusteella uudelleen ja on antanut strategisen kehyksen, jonka puitteissa rahasto voi toimia vuoden 2010 loppuun asti. Strategialle on annettu nimeksi ” Sharing this Space ”, ja sillä käynnistetään rahaston toimien viimeinen vaihe (2006–2010). Päätösvaiheen aikana rahasto asettaa tavoitteekseen eniten tarpeessa olevat alueet ja pyrkii varmistamaan työnsä kestävyyden pitkällä aikavälillä.Euroopan komissio on nykyisen rahoituskierroksen** yhteydessä esittänyt budjettivallan käyttäjälle arvion rahaston toiminnasta***. Arvioinnissa tunnustetaan, että rahaston toimet ovat olleet hyvin arvokkaita ja positiivisia alueen rauhan ja sovinnon kannalta, joten ne ovat vastanneet tavoitteita. Kertomuksessa todetaan, että siinä esitettyjen huomioiden perusteella rahoitusta olisi komission mielestä jatkettava vuoden 2006 jälkeen, ja tämä olisi otettava huomioon joko uudessa neuvoston asetuksessa yhteisön rahoitustuesta Irlannin kansainväliselle rahastolle tai muissa soveltuvissa komission ja rahaston välisissä yhteistyömuodoissa.Edellä olevan arvion perusteella ehdotetaan, että EU:n 15 miljoonan euron vuotuista rahoitusosuutta jatketaan edelleen seuraavan neljän vuoden ajan. Ehdotettu uusi kausi päättyisi näin vuonna 2010, joka on myös rahaston toiminnan päättymisvuosi.Uudessa neuvoston asetuksessa olisi otettava huomioon komission kertomuksessa esitetyt huomiot, jotka koskevat erityisesti tavoitteiden yhteisvaikutuksen ja yhteensovittamisen parantamista rakennerahastojen tukitoimien ja etenkin Peace-ohjelman ja ohjelman päättämistä koskevien säännösten kanssa.Hyväksyttävä ehdotuspaketti sisältää seuraavaa:-  Ehdotus neuvoston asetukseksi yhteisön rahoitustuesta Irlannin kansainväliselle rahastolle (2007–2010)-  Komission tiedonanto neuvoston asetuksen (EY) N:o 177/2005 5 artiklan mukaisesta Irlannin kansainvälistä rahastoa koskevasta kertomuksesta.2006/0194 (CNS)Ehdotus:NEUVOSTON ASETUS,yhteisön rahoitustuesta Irlannin kansainväliselle rahastolle (2007–2010)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotuksen[1],ottaa huomioon Euroopan parlamentin lausunnon[2],sekä katsoo seuraavaa:(1) Irlannin kansainvälinen rahasto, jäljempänä ’rahasto’, perustettiin vuonna 1986 syyskuun 18 päivänä 1986 tehdyllä Irlannin sekä Ison-Britannian ja Pohjois-Irlannin yhdistyneen kuningaskunnan hallitusten välisellä sopimuksella Irlannin kansainvälisestä rahastosta, jäljempänä ’sopimus’, taloudellisen ja sosiaalisen kehityksen edistämiseksi sekä kansallismielisten ja unionistien yhteyksien, vuoropuhelun ja sovinnon lisäämiseksi kaikkialla Irlannissa. Tavoitteena oli panna täytäntöön eräs Ison-Britannian ja Irlannin välillä 15 päivänä marraskuuta 1985 tehdyssä sopimuksessa asetetuista tavoitteista.(2) Yhteisö on myöntänyt varoja rahastoon vuodesta 1989. Yhteisön rahoitustuesta Irlannin kansainväliselle rahastolle 24 päivänä tammikuuta 2005 annetun neuvoston asetuksen (EY) N:o 177/2005[3] mukaisesti varainhoitovuosina 2005 ja 2006 yhteisön talousarviosta sidottiin rahastoon kumpanakin vuonna 15 miljoonaa euroa. Kyseisen asetuksen voimassaolo päättyy 31 päivänä joulukuuta 2006.(3) Neuvoston asetuksen (EY) N:o 177/2005 5 artiklan mukaisesti tehdyistä arvioinneista käy ilmi, että rahaston toimien tukemista on jatkettava, samalla kun pyritään edelleen parantamaan tavoitteiden yhteisvaikutusta ja yhteensovittamista rakennerahastojen tukitoimien ja etenkin rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999[4] mukaisesti käynnistetyn Pohjois-Irlannin ja Irlannin rajakreivikuntien rauhaan ja sovintoon tähtäävän erityisohjelman, jäljempänä ’Peace-ohjelma’, kanssa.(4) Rauhanprosessi Pohjois-Irlannissa edellyttää yhteisön tuen jatkumista 31 päivän joulukuuta 2006 jälkeen. Rauhanprosessin tukevien pyrkimysten tunnustamiseksi Peace-ohjelmalle on myönnetty lisätukea rakennerahastoista vuosiksi 2007–2013 Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999[5] kumoamisesta annetun neuvoston asetuksen (EY) N:o 1083/2006 liitteessä II olevan 22 kohdan nojalla.(5) Eurooppa-neuvosto pyysi Brysselissä 15 ja 16 päivänä joulukuuta 2005 pitämässään kokouksessa komissiota toteuttamaan tarvittavat toimenpiteet EU:n jatkuvan tuen antamiseksi rahastolle sen aloittaessa toimintansa viimeisen, ratkaisevan tärkeän vaiheen, joka päättyy vuonna 2010.(6) Yhteisön rahoitustuki rahastolle olisi toteutettava rahoitusosuuksina vuosina 2007, 2008, 2009 ja 2010, jolloin tuki päättyy samaan aikaan kuin rahaston toiminta.(7) Yhteisön rahoitustukea jaettaessa rahastossa olisi asetettava etusijalle eri alueiden rajat ylittävät ja yhteiskuntaryhmien väliset hankkeet, jotka täydentävät Peace-ohjelmasta kaudella 2007–2010 rahoitettavia toimia.(8) Sopimuksen mukaisesti kaikki rahastoa rahoittavat osallistuvat tarkkailijoina Irlannin kansainvälisen rahaston hallintoneuvoston kokouksiin.(9) On oleellista varmistaa, että rahastosta rahoitettavat toimet ja yhteisön rakennerahastoista rahoitettavat, perustamissopimuksen 159 artiklassa säädetyt toimet ja etenkin Peace-ohjelma yhteensovitetaan asianmukaisesti.(10) Rahaston tukea voidaan pitää tehokkaana vain siinä tapauksessa, että se johtaa kestävään taloudelliseen kehitykseen ja sosiaalisiin parannuksiin, eikä sitä käytetä muun julkisen tai yksityisen rahoituksen korvikkeena.(11) Rahaston päättämistä koskevia säännöksiä olisi arvioitava uudelleen 1 päivään heinäkuuta 2008 mennessä.(12) Tähän asetukseen sisältyy talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[6] 38 kohdan mukainen rahoitusohje koko ohjelman keston ajaksi, tämän kuitenkaan vaikuttamatta perustamissopimuksen mukaiseen budjettivallan käyttäjän toimivaltaan.(13) Yhteisön rahoitustuen rahastolle olisi nykyarvona ilmaistuna oltava 15 miljoonaa euroa sekä vuonna 2007, 2008, 2009 että 2010.(14) Tällä tuella vahvistetaan edelleen jäsenvaltioiden ja niiden kansojen keskinäistä yhteisvastuullisuutta.(15) Perustamissopimuksessa ei ole tämän asetuksen antamiseksi tarvittavista valtuuksista muuta määräystä kuin 308 artikla,ON ANTANUT TÄMÄN ASETUKSEN:1 artiklaRahoitusohjeen määrä yhteisön rahoitusosuuden maksamiseksi Irlannin kansainväliselle rahastolle, jäljempänä ’rahasto’, kaudella 2007–2010 on 60 miljoonaa euroa.Budjettivallan käyttäjä hyväksyy vuotuiset määrärahat rahoituskehyksen rajoissa.2 artiklaRahaston on käytettävä saamansa rahoitustuki Irlannin kansainvälisestä rahastosta 18 päivänä syyskuuta 1986 tehdyn Irlannin sekä Ison-Britannian ja Pohjois-Irlannin yhdistyneen kuningaskunnan hallitusten välisen sopimuksen, jäljempänä ’sopimus’, mukaisesti.Rahoitustukea jakaessaan rahaston on asetettava etusijalle alueiden rajat ylittävät ja yhteiskuntaryhmien väliset hankkeet, jotka täydentävät rakennerahastoista rahoitettavia tukitoimia ja etenkin Pohjois-Irlannin ja Irlannin rajakreivikuntien rauhaan ja sovintoon tähtäävästä erityisohjelmasta, jäljempänä ”Peace-ohjelmasta”, rahoitettavia toimia.Rahoitustukea on käytettävä niin, että sillä saadaan aikaan kestävää taloudellista kehitystä ja sosiaalisia parannuksia kyseisillä alueilla. Sitä ei saa käyttää muun julkisen tai yksityisen rahoituksen korvikkeena.3 artiklaKomissio edustaa yhteisöä tarkkailijana rahaston hallintoneuvoston, jäljempänä ’hallintoneuvosto’, kokouksissa.Rahaston edustaja osallistuu tarkkailijana Peace-ohjelman seurantakomitean ja tarpeen mukaan muita rakennerahastotoimia koskeviin kokouksiin.4 artiklaKomissio päättää yhteistyössä rahaston hallintoneuvoston kanssa sopivista menettelyistä, joiden avulla voidaan kaikilla tasoilla edistää rahaston sekä kyseisten rakennerahastojen tukitoimia ja etenkin Peace-ohjelmaa hallinnoivien viranomaisten ja toimeenpanevien elinten yhteensovittamista.5 artiklaKomissio päättää yhteistyössä rahaston hallintoneuvoston kanssa sopivista julkistamis- ja tiedotustavoista, joilla yhteisön rahoitus rahastosta rahoitetuille hankkeille tehdään tunnetuksi.6 artiklaRahasto toimittaa komissiolle 30 päivään kesäkuuta 2008 mennessä rahaston toiminnan päättämistä koskevan strategian, johon kuuluua) toimintasuunnitelma, johon sisältyvät suunnitellut maksut ja rahaston toiminnan lopettamispäiväb) maksusitoumusten vapautusmenettelyc) rahaston päättämishetkellä jäljellä olevien määrien ja saatujen korkojen käsittely.Rahastoon myöhemmin suoritettavien maksujen edellytyksenä on, että komissio hyväksyy päättämistä koskevan strategian. Jos päättämistä koskevaa strategiaa ei toimiteta 30 päivään kesäkuuta 2008 mennessä, rahastolle osoitetut maksut keskeytetään siihen asti, kunnes strategia toimitetaan.7 artikla1. Komissio vastaa tuen hallinnoinnista.Jollei 2 kohdasta muuta johdu, vuosittainen tuki maksetaan erissä seuraavasti:a) ensimmäinen 40 prosentin suuruinen ennakko maksetaan, kun komissio on saanut rahaston hallintoneuvoston puheenjohtajan allekirjoittaman sitoumuksen, jonka mukaan rahasto noudattaa rahoitustuen myöntämiseen tämän asetuksen mukaisesti liitettyjä edellytyksiäb) toinen 40 prosentin suuruinen ennakko maksetaan kuusi kuukautta myöhemminc) loput 20 prosenttia maksetaan, kun komissio on saanut ja hyväksynyt rahaston vuosittaisen toimintakertomuksen ja kyseisen vuoden tarkastetun tilinpäätöksen.2. Ennen maksuerän suorittamista komissio arvioi rahaston rahoitustarpeen kunkin maksun maksuajankohtana rahaston käteistaseen perusteella. Jos arvioinnin perusteella päätellään, ettei rahaston rahoitustarve edellytä maksuerän suorittamista, asianomainen maksu jätetään maksamatta. Komissio arvioi tällaista päätöstä uudelleen rahaston toimittamien uusien tietojen perusteella ja jatkaa maksujen suorittamista heti, kun maksujen katsotaan olevan perusteltuja.8 artiklaRahastosta voidaan maksaa tuki toimille, jotka saavat tai tulevat saamaan tukea rakennerahastosta ainoastaan, jos rakennerahastotuki yhdessä rahaston 40 prosentin rahoitusosuuden kanssa on enintään 75 prosenttia toimen tukikelpoisista kokonaiskustannuksista.9 artiklaLoppukertomus olisi toimitettava komissiolle kuusi kuukautta ennen 6 artiklan ensimmäisen kohdan a alakohdassa tarkoitetussa rahaston päättämistä koskevassa strategiassa suunniteltua rahaston toiminnan lopettamispäivää tai kuusi kuukautta viimeisestä yhteisön maksamasta maksusta sen mukaan, kumpi päivä on ensin; kertomuksessa olisi esitettävä kaikki tarvittavat tiedot, joiden perusteella komissio voi arvioida myönnetyn avun täytäntöönpanoa ja tavoitteiden saavuttamista.10 artiklaViimeisen vuoden rahoitustuki maksetaan 7 artiklan 2 kohdassa tarkoitetun rahoitustarpeita koskevan selvityksen mukaisesti ja edellyttäen, että rahaston toiminnassa noudatetaan 6 artiklassa tarkoitettua strategiaa.11 artiklaKustannukset eivät ole tukikelpoisia 31 päivän joulukuuta 2013 jälkeen.12 artiklaTämä asetus tulee voimaan 1 päivänä tammikuuta 2007.Sen voimassaolo päättyy 31 päivänä joulukuuta 2010.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […] päivänä […]kuuta […].Neuvoston puolestaPääsihteeri SÄÄDÖKSEEN LIITTYVÄ RAHOITUSSELVITYSToimintalohko: REGIO Toiminto: Muut alueelliset toimet |TOIMENPITEEN NIMI: YHTEISÖN RAHOITUSTUKI IRLANNIN KANSAINVÄLISELLE RAHASTOLLE (2007–2010) |1. BUDJETTIKOHTA/-KOHDAT13.03.122. NUMEROTIEDOT2.1. Toimenpiteen kokonaismäärärahat (B osa): 60 miljoonaa euroa maksusitoumusmäärärahoina2.2. Toimenpiteen soveltamiskausi: 2007–20102.3. Monivuotinen kokonaismenoarvio:a) Maksusitoumusmäärärahojen (MSM) / maksumäärärahojen (MM) aikataulu (rahoitustuki) (vrt. kohta 6.1.1)milj. euroa (kolmen desimaalin tarkkuudella)Vuosi [n] 2007 | [n+1] 2008 | [n+2] 2009 | [n+3] 2010 | [n+4] | [n+5 ja myöh. vuosi] | Yht. |Maksusitoumus-määrärahat | 15 | 15 | 15 | 15 | 60 |Maksumäärärahat | 15 | 15 | 15 | 12 | 3 | 60 |b) Tekninen ja hallinnollinen apu ja tukimenot (vrt. kohta 6.1.2)Maksusitoumus-määrärahat |Maksumäärärahat |a+b yhteensä |Maksusitoumus-määrärahat | 15 | 15 | 15 | 15 | 60 |Maksumäärärahat | 15 | 15 | 15 | 12 | 3 | 60 |c) Henkilöstö- ja muiden hallintomenojen kokonaisvaikutus rahoitukseen (vrt. kohdat 7.2 ja 7.3)MSM/MM | 0,042 | 0,042 | 0,042 | 0,042 |a+b+c yhteensä |Maksusitoumus-määrärahat | 15,042 | 15,042 | 15,042 | 15,042 | 60,168 |Maksumäärärahat | 0,042 | 15,042 | 15,042 | 15,042 | 12 | 3 | 60,168 |2.4. Yhteensopivuus rahoitussuunnitelman ja rahoitusnäkymien kanssaEhdotus on nykyisen rahoitussuunnitelman mukainen.2.5. Vaikutukset tuloihin:Ehdotus ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat).3. BUDJETTITIEDOTMenolaji | Uusi | EFTA osallistuu | Ehdokasmaat osallistuvat | Rahoitusnäkymien otsake |Ei-pakolliset | JM | EI | EI | EI | nro 1A |4. OIKEUSPERUSTAEY:n perustamissopimuksen 308 artikla5. KUVAUS JA PERUSTELUT5.1. Yhteisön toiminnan tarve5.1.1. Toiminnan tavoitteetRohkaista yhteyksiä, vuoropuhelua ja sovintoa tasavaltalaisten ja unionistien välillä koko Irlannissa sekä edistää molempien yhteiskuntaryhmien taloudellista ja sosiaalista kehitystä.5.1.2. Toimenpiteen perustelutKoska rahaston tavoitteet vastaavat Euroopan yhteisön tavoitteita, yhteisö on antanut rahastolle käytännön tukea (15 miljoonaa euroa vuosittain vuodesta 1989, 20 miljoonaa euroa vuosina 1995, 1996 ja 1997, 17 miljoonaa euroa vuosina 1998 ja 1999 ja 15 miljoonaa euroa vuosina 2000, 2001, 2002, 2003, 2004, 2005 ja 2006).Brysselissä 15. ja 16. joulukuuta 2005 kokoontunut Eurooppa-neuvosto kehotti komissiota toteuttamaan tarvittavat toimenpiteet, joiden tarkoituksena on jatkaa EU:n tukea rahastolle sen siirtyessä tärkeään viimeiseen vaiheeseen, joka päättyy vuonna 2010.Rahoituksen jatkaminen vielä neljällä vuodella Irlannin kansainvälisen rahaston lakkauttamiseen asti on selvä osoitus EU:n tuesta Pohjois-Irlannin rauhankehitykselle.5.2. Suunnitellut toimet ja yhteisön rahoitustukea koskevat yksityiskohtaiset säännöt-  Tavoitteet: taloudellisen ja sosiaalisen kehityksen edistäminen sekä tasavaltalaisten ja unionistien välisten yhteyksien, vuoropuhelun ja sovinnon rohkaiseminen koko Irlannissa.-  Rahasto toimii pääasiassa Pohjois-Irlannissa ja Irlannin rajaseutualueilla, ja sen toimet kohdistetaan tiettyihin epäedullisessa asemassa oleviin alueisiin.-  Yksityiskohtainen selvitys rahaston toiminnasta on komission kertomuksessa ja liitteissä KOM(2006) 563/SEK(2006) 1226 (12.10.2006).5.3. ToteutustapaJollei rahaston rahoitustarpeen arvioinnista muuta johdu, vuosittainen rahoitustuki maksetaan yleensä erissä seuraavasti: ensimmäinen 40 prosentin suuruinen ennakko maksetaan, kun komissio on saanut rahaston hallintoneuvoston puheenjohtajan allekirjoittaman sitoumuksen neuvoston asetuksen noudattamisesta; toinen 40 prosentin suuruinen ennakko maksetaan tästä kuuden kuukauden kuluttua ja loput 20 prosenttia maksetaan, kun komissio on vastaanottanut ja hyväksynyt rahaston vuosittaisen toimintakertomuksen ja kyseisen tilikauden tarkastetun tilinpäätöksen.6. RAHOITUSVAIKUTUKSET6.1. Kokonaisrahoitusvaikutus, B osa (koko ohjelmakaudeksi)6.1.1. RahoitustukiMaksusitoumusmäärärahat (milj. euroa kolmen desimaalin tarkkuudella)Jakautuminen | [Vuosi n] 2007 | [n+1] 2008 | [n+2] 2009 | [n+3] 2010 | [n+4] | [n+5 ja myöh. vuodet] | Yht. |Toimi 1 | 15 | 15 | 15 | 15 | 60 |Toimi 2 |jne. |YHTEENSÄ | 15 | 15 | 15 | 15 | 60 |6.1.2. Tekninen ja hallinnollinen apu, tukimenot ja tietotekniikkakustannukset (maksusitoumusmäärärahat)Ei sovelleta.6.2. Toimenpidekohtainen kustannuslaskelma, B osa (koko ohjelmakaudeksi)Ei sovelleta.7. VAIKUTUKSET HENKILÖSTÖÖN JA HALLINTOMENOIHIN7.1. Vaikutus henkilöstöönToimen laji | Toimenpiteen hallinnointiin tarvittava nykyinen ja/tai uusi henkilöstö | Yht. | Toimintaan liittyvien tehtävien kuvaus |Vakinaisten toimien määrä | Väliaikaisten toimien määrä |Virkamiehet tai väliaikaiset toimi- henkilöt | A B C | 0,2 0,1 | 0,2 0,1 | Tarkempi tehtävänkuvaus esitetään tarvittaessa liitteenä. |Muu henkilöstö |Yhteensä | 0,3 | 0,3 |7.2. Henkilöstön taloudellinen kokonaisvaikutusHenkilöstön laji | Määrä euroina | Laskutapa * |Virkamiehet Väliaikaiset toimihenkilöt | 32 400 | 0,3 * 108 000 euroa |Muu henkilöstö (budjettikohta ilmoitettava) |Yhteensä | 32 400 |Määrät vastaavat 12 kuukauden kokonaismenoja.7.3. Muut toimesta johtuvat hallintomenotBudjettikohta (numero ja nimike) | Määrä euroina | Laskutapa |Kokonaismääräraha (osasto A7) A0701 – Virkamatkat A07030 – Kokoukset A07031 – Pakolliset komiteat A07032 – Ei-pakolliset komiteat A07040 – Konferenssit A0705 – Selvitykset ja kuulemiset Muut menot (eriteltävä) Tilintarkastus | 8 000 1 600 | 800 euroa * 10 vuosittain (keskimäärin viisi kahden päivän virkamatkaa) 800 euroa * 2 vuosittain |Tietojärjestelmät (A-5001/A-4300) |Muut menot, A osa (eriteltävä) |Yhteensä | 9 600 |Määrät vastaavat 12 kuukauden kokonaismenoja.I. Yhteensä vuodessa (7.2 + 7.3) II. Toimen kesto III. Toiminnan kokonaiskustannukset (I x II) | 42 000 euroa 4 vuotta 168 000 euroa |8. SEURANTA JA ARVIOINTI8.1. SeurantamenettelyKomissio seuraa rahaston toimintaa siten, että rahaston hallintoneuvostossa on jatkuvasti läsnä komission tarkkailija. Komissiolle ilmoitetaan kaikista rahaston ehdottamista päätöksistä ennen kuin ne saatetaan hallintoneuvoston käsiteltäviksi. Lisäksi rahaston toimia valvovat aluepolitiikan pääosaston tilintarkastus- ja valvontayksiköt. Tulosindikaattoreina ovat rahaston hyväksymien hankkeiden määrä ja arvo.8.2. Arvioinnin yksityiskohtaiset säännöt ja arviointijaksotIrlannin kansainvälisen rahaston on esitettävä joka vuosi komissiolle vuosittainen tilinpäätös ja toimintakertomus, jotka komission on hyväksyttävä ennen kuin rahaston rahoittamista voidaan jatkaa. Rahastolle suoritettavien maksujen toinen edellytys on komission tekemä arvio rahaston rahoitustarpeesta kunkin maksun maksuajankohtana rahaston käteistaseen perusteella.Koska rahasto lakkautetaan vuonna 2010, sen on toimitettava komissiolle kesäkuuhun 2008 mennessä rahaston toiminnan päättämistä koskeva strategia. Sen jälkeen rahastolle suoritetaan maksut sillä edellytyksellä, että komissio hyväksyy päättämisstrategian.Loppukertomus on jätettävä komissiolle kuusi kuukautta ennen tämän asetuksen 6 artiklan a alakohdassa tarkoitetun päättämisstrategian mukaista toiminnan lopettamispäivää tai kuusi kuukautta viimeisen yhteisön suorittaman maksuerän jälkeen riippuen siitä, kumpi tapahtuu aikaisemmin. Loppukertomuksessa on esitettävä kaikki tiedot, joita komissio tarvitsee voidakseen arvioida avun täytäntöönpanoa ja tavoitteiden toteutumista.9. PETOSTENTORJUNTAKomissio on edustettuna rahaston hallintoneuvostossa ja viimeinen vuosittainen rahoituserä maksetaan vasta sen jälkeen, kun rahaston vuosikertomus ja tarkastetut tilit on vastaanotettu ja hyväksytty. Lisäksi rahaston toimia valvovat aluepolitiikan pääosaston tilintarkastus- ja valvontayksiköt.* Ison-Britannian ja Pohjois-Irlannin yhdistyneen kuningaskunnan sekä Irlannin hallitusten välinen sopimus, tehty 18. syyskuuta 1986 (sellaisena kuin se on viimeksi muutettuna 10. lokakuuta 2000); UK Treaty Series N°58 (1987) Cm 266 / Republic of Ireland N°1 (1986) Cmnd 9908.** Neuvoston asetus (EY) N:o 177/2005, annettu 24. tammikuuta 2005; EYVL 30, 3.2.2005, s. 1–3.*** KOM(2006) 563 lopullinen, 12.10. 2006.[1] EUVL C…., s.[2] EUVL C, s. .[3] EYVL L 30, 3.2..2005, s. 1.[4] EYVL L 161, 26.6.1999, s. 1. Asetus sellaisena kuin se on viimeksi muutettuna asetuksella (EY) N:o 173/2005 (EUVL L 29, 2.2.2005, s. 3) ja kumottuna ja korvattuna asetuksella (EY) N:o 1083/2006 (EUVL L 210, 31.7.2006, s. 210) 1 päivästä tammikuuta 2007.[5] EYVL L 210, 31.7.2006, s. 25.[6] EUVL C 139, 14.6.2006, s. 1.